Leonid Kuravljov

Leonid Vjatjeslavovitj Kuravljov (, født  8. oktober 1936, død 30. januar 2022) var en sovjetisk og russisk filmskuespiller. Han medvirkede i et stort antal sovjetiske film, og er særlig kendt for sin medvirken i flere komediefilm herunder Leonid Gajdajs Ivan Vasilyevitj ændrer sit erhverv (1973) og i Georgij Danelijas Afonja (1975). 

Han blev modtog i 1976 hæderen Folkets kunstner i RSFSR.

Opvækst og ungdom 
Kuravljov blev født i Moskva i en arbejderfamilie. Hans far Vjatjeslav Jakovlevitj Kuravljov (1909-1979) arbejdede som låsesmed og hans mor Valentina Dmitrijevna Kuravljova (1916-1993) var frisør. I 1941 ved starten på den nazistiske invasion af Sovjetunionen blev hans mor arresteret på grund af falsk anklage om kontrarevolutionær aktivitet og sendt i eksil til Karaganda i Kasakhiske SSR som tvangsarbejder.  Efter fem år blev hun løsladt, men uden ret til at bo i Moskva og sendt til Zasjejek i Murmansk oblast i det russiske fjerne nord, hvor hun fortsatte med at arbejde som frisør. I 1948 lykkedes det hende at få tilladelse til at se sin søn, der tilbragte et år hos hende i Zasjejek, og i 1951 vendte hun endelig tilbage til Moskva.

Karriere 
I 1955 blev Kuravljov optaget på skuespiller skolen under VGIK, hvor han studerede under Boris Bibikov. Han dimitterede i 1960 og sluttede sig til Filmskuespillernes Teaterstudie. Han lavede sine første filmoptrædener, mens han stadig var studerende, bl.a. i Aleksandr Gordons og Andrej Tarkovskijs elevarbejde Segodnja uvolnenija ne budet (Der vil ikke være afskedigelse i dag) fra 1958. Den første medvirken i en spillefilm var i Mikhail Sjvejtsers Mitjman Panin (1960). Samme år blev han opdaget af Vasilij Sjuksjin og medvirkee i dennes afgangsfilm fra filmskolen.  I 1961 medvirkede de begge i det populære melodrama Kogda derevja byli bolsjimi (da.: Da træerne var store) og i 1964 gav Sjuksjin ham hovedrollen i komediefilmen Der er en fyr som denne, der blev Kuravljovs gennembrud, og som han selv anså at være starten på hans succesrige filmkarriere. Han optrådte også i Vasj syn i brat (da.: Din søn og bror) (1965) og følte sig så taknemmelig for, hvad instruktøren gjorde for ham, at han senere opkaldte sin søn efter Sjuksjin.<ref>{{Cite web|last=Anna Velidzhagina|url=https://www.kp.ru/daily/25624.3/790036/|title=Леонид Куравлев: Я так был благодарен Шукшину, что назвал в его честь сына [dansk: Leonid Kuravljov: Jeg var så taknemmelig overfor Sjuksjin at jeg opkaldte min søn efter ham]|website=Komsomolskaja Pravda|date=20. januar 2011|language=ru}}</ref>

Han spillede i 1968 rollen som den frække og charmerende plattenslager Sjura Balaganov i Mikhail Sjvejtsers komedie Zolotoj teljonok (da.: Den lille guldkalv) baseret Ilf og Petrovs roman og efterfølger til Tolv stole, hvilket var med til at cementere Kuravljovs popularitet.  Andre bemærkelsesværdige roller i den periode inkluderer Khoma Brut i en af de første sovjetiske gyserfilm Viy (1967), antagonisten Sorokin i det psykologiske melodrama Nepodsuden (da.: Ikke sagsøgt, 1969) og naziofficeren Kurt Eismann i Semnadtsat mgnovenij vesny (da.: Sytten øjeblikke af forår, 1973).

I 1970'erne medvirkede han i tre til fire film om året. Selvom Kuravljov spillede flere seriøse dramatiske roller, er han stadig bedst kendt for sine hovedroller i de populære komediefilm, såsom Afonja (1975) og Leonid Gajdajs Ivan Vasilyevitj ændrer sit erhverv (1973) og Ne mozjet byt! (da.: Det kan ikke passe, 1975), Samaja obajatelnaja i privlekatelnaja (da.: Den mest charmerende og attraktive, 1985) m.fl.

 Senere år og død  
I slutningen af 1990'erne var han vært for et populært tv-program Bøgernes verden med Leonid Kuravljov, hvor han talte om nye bogudgivelser.

I 2014 underskrev Kuravlyov sammen med 100 andre russiske kulturmedlemmer et åbent brev til støtte for Vladimir Putins holdning vedrørende Ukraine og Krim. I sine sidste år boede Kuravljov på et plejehjem, hvor han blev diagnosticeret med demens.

Kuravlyov døde af lungebetændelse den 30. januar 2022, i en alder af 85 år. Leonid Kuravlyov er død, Ukrajinska Pravda, 30. januar 2022

 Udvalgt filmografi 

 Segodnja uvolnenija ne budet (da.: Der vil ikke være afskedigelse i dag, 1958)
 Mitjman Panin (1960)
 Kogda derevja byli bolsjimi (da.: Da træerne var store, 1961)
 Tretij tajm (da.: Tredje halvleg, 1962) 
 Nepridumannaja istorija (da.: En sand historie, 1964) 
 Zjivjot takoj paren (da.: Der er en fyr som denne, 1964)
 Vremja, vperjod! (da.: Det er tid, lad os gå!, 1965)
 Vasj syn i brat (da.: Din søn og bror 1965)
 Starsjaja sestra (da.: Storesøster, 1966)
 Vij (1967)
 Urok literatury (da.: Litteratur lektion, 1968) 
 Ljubov Serafima Frolova (da.: Serafima Frolovas kærlighed 1968)
 Zolotoj teljonok (da.: Guldkalven,  1968)
 Gori, gori, moja zvezda (da.: Brænd, brænd, min stjerne, 1969)
 Nepodsuden (da.: Ikke sagsøgt, 1969)
 Dva dnja tjudes (da.: To dage med mirakler, 1970)
 Begyndelsen (1970)
 Dvenadtsat mesjatsev (da.: Tolv måneder, 1972)
 Eta vesjolaja planeta (da.: Det er en sjov planet, 1973)
 Ivan Vasilyevitj ændrer sit erhverv (1973)
 Semnadtsat mgnovenij vesny (da.: Sytten øjeblikke af forår, 1973)
 Kysj i Dvaportfelja (da.: Kysj og to porteføljer, 1974)
 Afonja (1975)
 Poslednjaja zjertva (da.: Det sidste offer, 1975)
 Ne mozjet byt! (da.: På ingen måde!, 1975)
 Begstvo mistera Mak-Kinli (da.: Mr. McKinleys flugt, 1975)
 Ty - mne, ja - tebe (da.: Du er for mig, jeg er for dig, 1976)
 Smesjnyje ljudi! (da.: Sjove mennesker!, 1977)
 Inkognito iz Peterburga (da.: Inkognito i Sankt Petersborg, 1977) 
 Mimino (1977)
 Sjla sobaka po rojalju (da.: En hund gik på klaveret, 1978)
 Frak dlja sjalopaja (da.: Frakke til en spøgefugl, 1979)
 Sujeta sujet (da.: Forfængelighedens forfængelighed 1979)
 Mesto vstretji izmenit nelzja (da.: Mødestedet kan ikke ændres, 1979)
 Za spitjkami (da.: Bag tændstikkerne, 1980)
 Isjjite zjensjjinu (da.: Søg efter kvinden, 1983)
 Vitja Glusjakov - drug apatjej (da.: Vitja Glusjakov - Apachernes ven, 1983)
 Demidovy (da.: Demidoverne, 1983)
 My iz dzjaza (da.: Vi er jazz, 1983)
 Mednyj angel (da.: Kobberenglen, 1984)
 Opasno dlja zjizni! (da.: Livstruende!, 1985)
 Zmejelov  (1985)
 Prikljutjenija Sjerloka Kholmsa i doktora Vatsona: Dvadtsatyj vek natjinajetsja (da.: Sherlock Holmes' og Dr. Watsons eventyr: Det tyvende århundrede begynder, 1986)
 Levsja (da.: Den venstrehåndede, 1987)
 Jolki-palki! (da.: Træpinde, 1988)
 Prezumptsija nevinovnosti (da.: Formodet uskyld, 1988)
 Ono (1989)
 Vkhod v labirint (da.: Indgang til labyrinten, 1989)
 Na Deribasovskoj khorosjaja pogoda, ili Na Brajton-Bitj opjat idut dozjdi (da.: Godt vejr på Deribasovskaja, eller det regner igen på Brighton Beach, 1992)
 Master i Margarita 
 Sjirli-myrli (1995)
 Barysjnja-krestjanka (da.: Den unge bondepige, 1995)
 Sibirskij tsirjulnik (da.: Barberen i Sibirien, 1998)
 Zjeleznodorozjnyj romans (da.: Jernbaneromance, 2002)
 Nasledniki (da.: Arvingerne'', 2008)

Referencer

Eksterne henvisninger 

  Leonid Kuravljov biografi på peoples.ru

Skuespillere fra Sovjetunionen
Skuespillere fra Rusland